ചാമുണ്ഡി ഹില്സിലെത്തിയ വിദ്യാര്ത്ഥിനിയെ കൂട്ടബലാത്സംഗത്തിനിരയാക്കി മെസുരു: ചാമുണ്ഡി ഹില്സിലെത്തിയ ഉത്തര്പ്രദേശ് സ്വദേശിനിയായ വിദ്യാര്ത്ഥിനി കൂട്ടബലാത്സംഗത്തിനിരയായി. സുഹൃത്തിനൊപ്പം ചാമുണ്ഡി ഹില്സില് എത്തിയ വിദ്യാര്ത്ഥിനിയെ ആറംഗ സംഘം ക്രൂരമായി ബലാത്സംഗം ചെയ്യുകയായിരുന്നു. 240821 ചൊവ്വാഴ്ച വൈകീട്ട് ഏഴ് മണിയോടെയായിരുന്നു സംഭവം. ബൈക്ക് തടഞ്ഞ് നിര്ത്തി സുഹൃത്തിനെ അടിച്ചുവീഴ്ത്തിയ ശേഷം ഇവര് പെണ്കുട്ടിയെ ആക്രമിച്ചു. ബോധരഹിതയായ പെണ്കുട്ടിയെയും സുഹൃത്തിനെയും രാവിലെയാണ് പ്രദേശവാസികള് കുറ്റിക്കാട്ടില് കണ്ടെത്തുന്നത്. തുടര്ന്ന് 240821 ബുധനാഴ്ച രാവിലെ ആശുപത്രിയിലെത്തിക്കുകയായിരുന്നു. പെണ്കുട്ടിയുടെ നില ഗുരുതരമാണ്. സംഭവത്തില് മൈസൂരു അല്ലനഹള്ളി പോലീസ് അന്വേഷണം ആരംഭിച്ചു. മുതിര്ന്ന പോലീസ് ഉദ്യോഗസ്ഥര് സ്ഥലം സന്ദര്ശിച്ചു. പെണ്കുട്ടിയും സുഹൃത്തും മൊഴി നല്കാനുള്ള അവസ്ഥയിലല്ലെന്നും ഇരുവരുടേയും മൊഴി രേഖപ്പെടുത്തിയാല് പ്രതികളെക്കുറിച്ച് കൂടുതല് വിവരങ്ങള് ലഭിക്കുമെന്നും പോലീസ് അറിയിച്ചു.